Item twee hollansch gulden erflic op ende aen hulsterbosch houden v boender
lijsbetten van berssele toebehoende gelegen tusschen de goede gielijs vertruden
ende wouters smeyes Item eenen mottoen erflic op huys ende hof ydeken
van doerne gelegen te hersele aende plaetse aldaer tusschen de goede
reyners de coste ende lijsbeth mondekens Item drie sillen lants gelege
te gescele tusschen de goede henricx tymermans aen deen zijde ende
de goede oliviers beckers in dande Item eenen wijngaert die houden
is willem marien gelegen te berchem aen derve hennen jannes op
deen zijde ende de goede des voirs willems marien in dander zijde
Segghende dat de selve arnt ghijsels een wettige suster hadde geheten
muete dochter jans wilen ghijsels Welke arnt ende juete wettighe
kynden waen des voirs jans Segghende voert dat herman gheroux
der voirs jueten ontstaette ende daer nae waert met consente van
huen vrienden tusschen den voirs hermane en jueten een huwelick
getracteert met alsulker vorwerden oft de voirs juete aflivich worde
sonder wettighe oer vanden voirs hermane te hebben dat dan nae
huer beyder doot de stockgoede der voirs jaeren gaen souden ter
zijden waert van daer die afcomen waen ende oft zij tsamen enige
goede vercregen dat dan die nae huer beyder doot half en half gaen
souden daer die sculdich waen te gaene Op welke vorweerden doen
tertijt de huwelijc voertganc hadde Ende oft des niet en hadde mogen
geschien oft voertganc hebben soe hadde dan de huwelic achtergebleven
Seggende voert dat der bancken recht wae daer de voirs goede sijn
gelegen Soe waner man ende wijf enighe goede tsamen vercrigen
dat tvierdel daer af met die yerst sterft ewech gaet en dat die
lanxste leven dande drie deele van dien goeden tot zijnre tocht
behoudt ende besidt alsoe lange als hij leeft Ende dat tvoirs half
boender beempts der voirs jueten stocgoede waen Welke poenten
de voirs aert boet te thoenen ende met mysten c Op dwelc de
voirs wouter hem verantweerden seyde dat hem noch zijne beleyde
die aensprake egheen ontstaede doen en soude bij reden want den
schoutbrief die de voirs herman bekynt hadde gedaen wae in geheelen
stoele Ende daer nae wart dbeleyt geschiet Soe hoepte hij dat hem
ende zijnen beleyde de voirs goede volgen souden ende dat de voirs
houweleke voerweerde hem daer inne negheenssins en souden moegen